چوخ هدفلی هلیکوپتر پروژه‌سی چرچیوه‌سینده، آسئلسان- سیکورسکی امکداش‌لیقلا ایلک دفعه بیر تورک فیرماسی‌نین گلیشدیردیگی و چیخاردیغی یوکسک تکنولوژی‌یه صاحب سیستم‌لر، دونیادا بیر چوخ اؤلکه‌نین سئچیمی اولان بلاک هاوک کیمی بیر هاوا واسطه‌سی‌نین ایستاندارد کونفیگوراسیونونا داخیل اولدو.
سیکورسکی شیرکتی‌نین اس-70ی بلاک هاوک هلیکوپتری، لیسانس آلتیندا چیخارلان مودئلی ایله تورکیه‌ده چیخاریلا‌جاق. چیغارتما لیسانس، تورکیه‌نین ایره‌لی‌دکی دؤورلردکی احتیاجینی دا قارشیلایا‌جاق شکیلده توپلام 300 هلیکوپترین دوزلتیلمه‌سینی ایچه‌ریر.
پروژه چرچیوه‌سینده، هلیکوپترده ایستیفاده ائدیله‌جک ناویقاسیون، خبرلشمه، الکترونیک ساواش، اوچوش و وظیفه ایداره سیستم‌لری‌نین اینکیشاف ائتدیریلمه‌سی، چیخاریلماسی و اینتقراسیون فعالیت‌لری آسئلسان طرفین‌دن ایجرا ائدیله‌جک.
اس-70ی بلاک هاوک هلیکوپترلری‌نین موجود اوچوش و وظیفه ایداره سیستمی یئرینه آسئلسان طرفین‌دن  یازیلیمی، دونانیمی تامامیله میللی و اؤزل اولا‌راق اینکیشاف ائتدیریلمکده اولان "آسئلسان وظیفه ایداره ائتمه سیستمی (IMAS)" اینتقراسیون ائدیلدیگینده سون کونفیگوراسیونداکی هلیکوپتر تی-70 کارا شاهین هلیکوپتری اولا‌راق خاطیرلانا‌جاق.
